KLASA:400-02/25-01/1

UR. BROJ:2142-1-16-01-25-1

Krk, 04.kolovoza 2025.

- GRADU KRKU

- SVIM OPĆINAMA OTOKA KRKA

- ČLANOVIMA UPRAVNOG VIJEĆA

**OBRAZLOŽENJE**

**PRVE IZMJENE FINANCIJSKOG PLANA GRAD KRK, DJEČJI VRTIĆ KATARINA FRANKOPAN ZA 2025. GODINU**

Prva izmjena Financijskog plana predškolske ustanove Grad Krk, Dječji vrtić Katarina Frankopan za 2025. godinu temelji se na članku 46. Zakona o proračunu (NN 144/21).Ovom izmjenom Financijskog plana za 2025. godinu ukupni prihodi i rashodi na nivou Ustanove iznose 5.218.000,00 eura što predstavlja povećanje od 3% u odnosu na usvojeni Financijski plan za 2025. godinu koji iznosi 5.078.000,00 eura.

*Tablica 1.* Prikaz umanjenja ili povećanja prihoda i rashoda I. izmjenom Financijskog plana za 2025. godinu u odnosu Financijski plan za 2025. godinu.

|  |  |  |  |  |
| --- | --- | --- | --- | --- |
| **OPIS** | **PLAN 2025.** | **REBALANS I.2025.** | **RAZLIKA +/-** | **%** |
|  | **1** | **2** | **3** | **2/1** |
| PRIHODI POSLOVANJA | 5.015.950,00 | 5.159.650,00 | +143.700,00 | 103% |
| PRIHODI ZA NABAVU NEFIN. IMOVINE-GRAD KRK | 26.500,00 | 23.800,00 | -2.700,00 | 90% |
| PRIHODI ZA NABAVU NEFIN. IMOVINE-OTOČKE OPĆINE | 35.500,00 | 33.000,00 | -2.500,00 | 93% |
| PRIHODI OD DONACIJA I ZATEZNIH KAMATA | 50,00 | 1.550,00 | +1.500,00 | 0% |
| **UKUPNI PRIHODI** | **5.078.000,00** | **5.218.000,00** | **+140.000,00** | **103%** |
| RASHODI POSLOVANJA | 5.016.000,00 | 5.161.200,00 | +145.200,00 | 99% |
| RASHODI ZA NABAVU NEFIN. IMOVINE | 62.000,00 | 56.800,00 | -5.200,00 | 92% |
| **UKUPNI RASHODI** | **5.078.000,00** | **5.218.000,00** | **+140.000,00** | **103%** |

**RAČUN PRIHODA I RASHODA**

Ukupni planirani prihodi na nivou Ustanove iznose 5.218.000,00 eura što predstavlja povećanje za 140.000,00 eura ili 3% u odnosu na usvojeni Financijski plan za 2025. godinu kada ukupni prihodi iznose 5.078.000,00 eura. Povećanje od 145.200,00 eura odnosi se na prihode za redovnu djelatnost dok 5.200,00 eura umanjenja odnosi se na prihode za nabavu nefinancijske imovine.

**PRIHODI I RASHODI PO EKONOMSKOJ KLASIFIKACIJI**

**Prihodi poslovanja sastoje se od**:

1.Pomoći iz inozemstva i od subjekata unutar općeg proračuna za redovno poslovanje odnosno nenadležnih proračuna otočkih općina Omišalj, Malinska-Dubašnica, Punat, Vrbnik, Baška i Dobrinj u iznosu od 2.676.480,00 eura od čega se na kapitalna ulaganja za nabavu nefinancijske imovine odnosi 33.000,00 eura i 2.643.480,00 eura za redovnu djelatnost. Ukupni prihodi povećani su za 3% odnosno 123.340,00 eura. Prihod za redovnu djelatnost povećan je za 120.840,00 eura dok je prihod za nabavu nefinancijske imovine smanjen za 2.500,00 eura. Razlog povećanja prihoda za redovnu djelatnost odnosi se na zapošljavanje dva treća odgojitelja u područnom vrtiću Omišalj i Milohnići, jednog kućnog majstora i jednog kuhara te povećanje osnovice za obračun plaće radnika.

Prihoda Ministarstva znanosti, obrazovanja i mladih Republike Hrvatske u iznosu 14.400,00 eura za djecu s posebnim potrebama u posebnim skupinama, djecu s posebnim potrebama integriranu u redovni program i program predškole prema procjeni budući još nije donesena Odluka o raspodjeli sredstava namijenjenih sufinanciranju programa predškolskog odgoja za 2025. godinu.

2. Prihoda po posebnim propisima i naknadama tj. roditeljske uplate u iznosu 573.892,00 eura što predstavlja povećanje od 9.392,00 eura od sadašnjeg plana koji iznosi 564.500,00 eura.

Stavkaprihodi po posebnim propisima- roditeljska uplata planirana je sukladno broju uključene djece u redovni program vrtića počevši od 01. rujna 2024. godine i ostvarenju prihoda za period od 01. siječnja 2025. godine do 30. svibnja 2025. godine. Redovni program vrtića provodi se u 43 odgojno-obrazovne skupine od čega 30 vrtićkih,12 jasličkih skupina i 1 skupina za djecu s posebnim potrebama. Općina Baška donijela je Odluku o sufinanciranju programa predškolskog odgoja i obrazovanja u Općini Baška kojom u cijelosti financira troškove boravka djece u vrtiću te su roditelji oslobođeni od plaćanja roditeljske naknade. Općina Vrbnik donijela je Odluku o plaćanju roditeljske uplate ( na snazi od 01. siječnja 2022. godine) i to 40,00 eura za prvo dijete, 27,00 eura za drugo dijete koje istovremeno pohađa vrtić te besplatno za treće i svako slijedeće dijete ako istovremeno pohađaju vrtić, dok u ostalim vrtićima roditelji sudjeluju u financiranju rada Dječjeg vrtić. Za sve ostale vrtićke skupine roditelji sudjeluju u financiranju s iznosom od 80,00 eura dok za jasličke skupine plaćaju iznos od 93,00 eura.

3.Prihoda za redovno poslovanje iz nadležnog proračuna Grada Krka u iznosu 1.612.778,00 eura, za kapitalna ulaganja u iznosu 23.800,00 eura za financiranje vrtića u sjedištu u Krku na adresi Smokvik 7, Područnog vrtića Krk na adresi Galija 36, Područnog vrtića Vrh na adresi Vrh 126 te Područnog vrtića Milohnići u mjestu Milohnići , te iznos od 206.160,00 eura prema Uredbi o kriterijima i mjerilima za utvrđivanje iznosa sredstava za fiskalnu održivost dječjih vrtića (NN 133/2024) na temelju članka 50 a. stavka 2. Zakona o predškolskom odgoju i obrazovanju kojim je propisano da se sredstva osiguravaju u državnom proračunu te se doznačuju jedinicama lokalne samouprave tj. Gradu Krku a kriterij za dobivanje sredstava je broj upisane djece u pedagoškoj godini 2024/2025 za period od 01. siječnja 2025. godine do 31. kolovoza 2025. godine i broj upisane djece u novoj pedagoškoj godini za period od 01. rujna 2025. godine do 31. prosinca 2025. godine. Za novu pedagošku godinu 2025/2026 Odluka o dodjeli sredstava za fiskalnu održivost dječjih vrtića biti će donesena krajem kalendarske godine te može doći do odstupanja od planiranog iznosa.

Ukupno povećanje iznosi 5.078,00 eura od čega za redovnu djelatnost 7.778,00 eura dok je prihod za nabavu nefinancijske imovine smanjen za 2.700,00 eura. Razlog smanjenja prihoda je smanjenje rashoda za plaće zaposlenike odnosno zamjena za odsutne radnike.

4. Prihoda od donacija u iznosu 1.500,00 eura odnosi se na prihod odnosno nagradu dobivenu prijavom na eko natječaj za škole i dječje vrtiće što je raspisao Novi list dnevne novine i Ina d.d.

**RASHODI POSLOVANJA**

Sukladno ostvarenju Financijskog plana do dana 30. svibnja 2025. godine i usklađenju osnovice za obračun plaće zaposlenika prema Odluci vlade RH o visini osnovice u javnim službama za 2025. godinu (NN 155/24) počevši od 01. ožujka 2025. godine koja iznosi 975,60 eura, usklađenju koeficijenata za obračun plaće prema Uredbi o nazivima radnih mjesta, uvjetima za raspored i koeficijentima za obračun plaće u javnim službama. NN 22/2024 s primjenom od 01. rujna 2024. godine, te povećanja rashoda za materijal i sirovine, usluge tekućeg održavanja korigirani su i rashodi poslovanja.

Planirani ukupni rashodi na nivou Ustanove iznose 5.218.000,00 eura od čega rashodi za obavljanje redovne djelatnosti iznose 5.161.200,00 eura u odnosu na usvojeni plan povećanje iznosi 145.200,00 eura dok rashodi za nabavu nefinancijske imovine iznose 56.800,00 eura i smanjeni su za 5.200,00 eura iz razloga što je procijenjeno da će nabavu sigurnosno-zaštitnih brava za područni vrtić Milohnići nabaviti Grad Krk kao i za

**PRIHODI I R****ASHODI PO IZVORIMA FINANCIRANJA**

*Tablica 2.* Prikaz prihoda i rashoda po izvorima financiranja II. izmjenom Financijskog plana za 2025. godinu

|  |  |  |  |  |
| --- | --- | --- | --- | --- |
| **OPIS** | **REBALANS I.2025.** | **PLAN 2025.** | **RAZLIKA +/-** | **%** |
| 11- OPĆI PRIHODI I PRIMICI | 1.636.578,00 | 1.663.100,00 | -26.522,00 | 98% |
| 43- VLASTITI PRIHODI- RODITELJSKE UPLATE | 573.892,00 | 564.500,00 | 9.392,00 | 102% |
| 32- VLASTITI PRIHODI-ZATEZNE KAMATE | 50,00 | 30,00 | 20,00 | 167% |
| 52-POMOĆI -GRAD KRK | 206.160,00 | 173.890,00 | 32.270,00 | 119% |
| 53- POMOĆI KORISNICI, OTOČKE OPĆINE | 2.799.820,00 | 2.676.480,00 | +123.340,00 | 105% |
| 62-PRIHOD OD DONACIJA | 1.500,00 | 0,00 | 1.500,00 | 0% |
| **UKUPNI PRIHODI** | **5.218.000,00** | **5.078.000,00** | **+140.000,00** | **103%** |
| 11-OPĆI PRIHODI I PRIMICI | 1.636.578,00 | 1.663.100,00 | -26.522,00 | 98% |
| 43- VLASTITI PRIHODI-RODITELJSKE UPLATE | 573.892,00 | 564.500,00 | 9.392,00 | 102% |
| 32- VLASTITI PRIHODI-ZATEZNE KAMATE | 30,00 | 50,00 | 20,00 | 167% |
| 42- POMOĆI -GRAD KRK | 206.100,00 | 173.890,00 | 32.270,00 | 119% |
| 43- POMOĆI KORISNICI, OTOČKE OPĆINE | 2.799.820,00 | 2.676.480,00 | 123.340,00 | 105% |
| 62-PRIHODI OD DONACIJA | 1.500,00 | 0,00 | 1.500,00 | 0% |
| **UKUPNI RASHODI** | **5.218.000,00** | **5.078.000,00** | **+140.000,00** | **103%** |

**RASHODI I IZDACI PO PROGRAMSKOJ KLASIFIKACIJI**

Ukupni rashodi sastoje se od:

1.Rashoda za objekte na području Grada Krka za što bi nadležni proračun izdvojio 1.814.438,00 eura od čega za redovnu djelatnost 1.606.778,00 eura, pomoći redovne djelatnosti u svim objektima otočkih općina dobivenim od Ministarstva znanosti, obrazovanja i mladih u iznosu 206.160,00 eura, 23.800,00 eura za opremu i 1.500,00 eura za ostale rashode.

Aktivnost A400101 Dječji vrtić - redovna djelatnost objekata u Krku, Vrhu i Milohnićima

Dosadašnji plan: 1.632.600,00 eura

Smanjenje: 25.822,00 eura

Prijedlog: 1.606.778,00 eura

Kapitalni projekti K400102 Dječji vrtić - oprema objekata u Krku, Vrhu i Milohnićima

Dosadašnji plan: 23.800,00 eura

Smanjenje: 2.700,00 eura

Prijedlog: 26.500,00 eura

2.Rashoda za objekte na području otočkih općina financiranih iz nenadležnih proračuna otočkih općina u iznosu 2.766.820,00 eura i 6.000,00 eura sufinanciranih od Grada Krka za redovnu djelatnost što predstavlja povećanje u odnosu na plan u iznosu od 125.840,00 eura te za nabavu opreme 33.000,00 eura smanjeno za 2.500,00 eura u odnosu na plan.

Aktivnost A400103 Dječji vrtić - redovna djelatnost objekata u otočkim općinama

Dosadašnji plan: 2.644.980,00 eura

Uvećanje: 127.840,00 eura

Novi plan: 2.772.820,00 eura

Projekt K400104 Dječji vrtić - oprema objekata u otočkim općinama

Dosadašnji plan: 35.500,00 eura

Smanjenje: 2.500,00 eura

Novi plan: 33.000,00 eura

3.Rashoda financiranih od roditeljske uplate u iznosu od 573.892,00 eura.

Aktivnost A400105 Dječji vrtić - redovna djelatnost financirana iz sredstava po posebnim propisima-roditeljskih uplata

Dosadašnji plan: 564.500,00 eura

Uvećanje: 9.392,00 eura

Novi plan: 573.892,00 eura

4.Rashodi financirani sredstvima Ministarstva znanosti, obrazovanja i mladih u iznosu 14.400,00 eura utrošiti će se za nabavu didaktike, slikovnica i ostalog pribora djeci s posebnim potrebama kao i djeci koja su pred polazak u školu odnosno predškolcima.

Stavka rashodi za zaposlene iznosi 4.283.600,00 eura što predstavlja povećanje na nivou Ustanove za 152.200,00 eura ili u postotku za 4%. Razlog povećanja rashoda za zaposlene je povećanje iznosa za bruto plaće zaposlenike i doprinosa za obvezno zdravstveno osiguranje radi zapošljavanja trećih odgojitelja, zamjena za odsutne radnike radi korištenja godišnjeg odmora i povećanja osnovice za obračun plaća radnika.

Usklađenjem osnovice za obračun plaće zaposlenika prema Odluci vlade RH o visini osnovice u javnim službama za 2025. godinu (NN 155/24) u iznosu od 975,60 eura počevši od 01. ožujka 2025. godine te 1.004,87 eura planirano od 01. rujna 2025. godine plaća se izračunava kao umnožak koeficijenata složenosti poslova radnog mjesta i osnovice za izračun plaće koja trenutno iznosi 975,60 eura uvećan za 0,5 % za svaku navršenu godinu staža. Ostali rashodi za zaposlene iznose 700,00 eura po radniku za prigodne nagrade, dar u naravi u iznosu od 133,00 eura, poklon djeci do 15. godine starosti 140,00 eura, naknada za prehranu radnika, jubilarne nagrade, otpremnine za odlazak u mirovinu, potpore za bolovanja i potpore za smrtni slučaj.

Ukupni *materijalni rashodi* iznose 872.520,00 eura i u odnosu na Financijski plana za 2025. godinu kada je planirano 879.100,00 eura smanjeni su za iznos od 6.580,00 eura odnosno 1 %.

Do neznatnog smanjenja je došlo na stavkama službenog putovanja, materijala i sirovina iz razloga što je procijenjeno da će se nabaviti manje količine materijala dok su na stavkama za stručno usavršavanje zaposlenika, uslugama student servisa i zdravstvenim uslugama iznosi uvećani.

Rashodi za  *energiju odnose se na rashode za električnu energiju, plin , lož ulje i ostala goriva*  povećani su za 6% odnosno 2.400,00 eura budući da je Vlada RH donesla Uredbu o otklanjanju poremećaja na domaćem tržištu energije  i time smanjila iznos subvencije te očekujemo nešto veći iznos za trošak električne energije.

Rashodi za *sitan inventar* smanjeni su 4.300,00 eura a smanjenje se odnosi na nabavu didaktike, uređaja i ostale opreme iz razloga što je dio planirane opreme nabavljen u 2024. godini.

Stavka *rashodi za usluge* u ukupnom iznosu neznatno je izmijenjena i iznosi 217.670,00 eura. Povećavaju se rashodi za usluge tekućeg i investicijskog održavanja a odnose se na popravke i održavanje opreme. Zdravstvene usluge također su povećane a razlog tome je veći broj laboratorijskih analiza Nastavnog zavoda za javno zdravstvo na uzorcima obroka, ispitivanje ispravnosti vode i sl. Intelektualne i osobne usluge odnose se na studentske ugovore.

*Ostali nespomenuti rashodi* *poslovanja* smanjeni su na stavkama premija osiguranja i ostalih nespomenutih usluga u odnosu na usvojeni Financijski plan za 2025. godinu a razlog tome je sklapanje novog ugovora za osiguranje imovine, zaposlenika i ostalih nezgoda.

Ovom izmjenom Financijskog plana za 2025. godinu korigirani su *rashodi za nabavu nefinancijske**imovine* tj. smanjeni su za iznos od 5.200,00 eura. Planirana nabava opreme za Područni vrtić Omišalj obavljena je u 2024. godini te je došlo do smanjenja iznosa.

Rashodi za kapitalna ulaganja nisu obuhvaćeni tekućom pomoći iz nadležnog i nenadležnog proračuna, već se financiraju prema potrebi za nabavom nefinancijske imovine u pojedinom vrtiću, nakon dobivene odluke o suglasnosti sa strane nadležne Općine ili Grada Krka kreće se u realizaciju nabave.

U nastavku donosimo izračun mjesečnih rata tekućih pomoći po mjestima troška za naredni period kolovoz-prosinac 2025. godine. Uzeto je u obzir da su plaćene rate za redovnu djelatnost za 7 mjeseci.

*Tablica 3.* Prikaz iznosa mjesečnih rata po mjestima troškova za period 08/2025-12/2025.

|  |  |  |  |
| --- | --- | --- | --- |
| **MJESTO TROŠKA** | **IZNOS MJESEČNE RATE U EURIMA** | | |
| MATIČNI VRTIĆ KRK |  | 95.900,00 | € |
| PODRUČNI VRTIĆ KRK |  | 19.210,00 | € |
| PODRUČNI VRTIĆ VRH |  | 9.420,00 | € |
| PODRUČNI VRTIĆ MILOHNIĆI |  | 18.570,00 | € |
|  | UKUPNO: | **143.100,00** | € |
| PODRUČNI VRTIĆ OMIŠALJ |  | 53.070,00 | € |
| PODRUČNI VRTIĆ NJIVICE |  | 19.780,00 | € |
|  | UKUPNO: | **72.850,00** | € |
| PODRUČNI VRTIĆ MALINSKA |  | **72.460,00** | € |
| PODRUČNI VRTIĆ PUNAT |  | **28.630,00** | € |
| PODRUČNI VRTIĆ VRBNIK |  | **19.650,00** | € |
| PODRUČNI VRTIĆ BAŠKA |  | **34.400,00** | € |
| PODRUČNI VRTIĆ POLJE |  | **16.210,00** | € |
|  | **SVEUKUPNO:** | **387.300,00** | **€** |

OBRAZLOŽENJE SASTAVILA: RAVNATELJICA:

Pavica Radić Irena Žic-Orlić, univ.mag.praesc.educ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PREDSJEDNICA UPRAVNOG VIJEĆA:

Tamara Žic, dipl.iur.

­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_